গুরু গ্রন্থ সাহিব
গুরু গ্রন্থ সাহিব বা সাম্মানিক উপাধি সহ শ্রী গুরু গ্রন্থ সাহিব জি (পাঞ্জাবি: ਸ਼੍ਰੀ ਗੁਰੂ ਗ੍ਰੰਥ ਸਾਹਿਬ ਜੀ, "স্রি গুরু গ্রান্‌থ্‌ সাহিব্‌ জি" ), বা আদি গ্রন্থ শিখধর্মের পবিত্র ধর্মগ্রন্থ। প্রাতিষ্ঠানিকভাবে এই গ্রন্থখানি শিখদের সর্বশেষ গুরু। "গুরু গ্রন্থ সাহিব" ১৪৩০টি অঙ্গে বিভক্ত, যেগুলি ১৪৬৯ থেকে ১৭০৮ সালের মধ্যবর্তী সময়ে বিভিন্ন শিখ গুরু কর্তৃক রচিত ও সংকলিত হয়। এটি একটি শবদ বা স্তোত্র সংকলন। এর মূল উপজীব্য ঈশ্বরের গুণকীর্তন এবং ঈশ্বরের নাম জপ করার কারণ ব্যাখ্যা।
কল্কি অবতার অউর মুহম্মদ সাহিব (বই)
কল্কি অবতার অউর মুহম্মদ সাহিব (হিন্দি: कल्कि अवतार और मुहम्मद साहिब) ভারতীয় হিন্দু পণ্ডিত বেদপ্রকাশ উপাধ্যায় কর্তৃক ১৯৬৯ সালে রচিত একটি গ্রন্থ, যেটি সরস্বত বেদান্ত প্রকাশ সংঘের তত্ত্বাবধানে প্রকাশিত হয়। প্রকাশের পর থেকে এযাবৎ ভারতের হিন্দু-মুসলিম মহলে ব্যাপক পরিসরে আলোচিত ও সমালোচিত হলেও বইটি ইংরেজি, মালায়াম, উর্দু, আরবি, তামিল, বাংলা ও বিভিন্ন ভারতীয় ভাষাসহ বিশ্বের প্রায় ২০টি ভাষায় অনূদিত হয়। বেদ ও পুরাণে বর্ণিত সূত্রানুসারে কল্কি অবতার ও নবি মুহাম্মদের মাঝে সাদৃশ্য উপস্থাপন করাই ছিল বইটির মূল বিষয়বস্তু। বইটি হিন্দু–মুসলিম সম্পর্ক বিষয়ক সমালোচনা ও বিতর্কের অন্যতম কেন্দ্রবিন্দু।